CELEX: 62012TN0424
Language: sk
Date: 2012-09-26 00:00:00
Title: Vec T-424/12: Žaloba podaná 26. septembra 2012 — Guamina UAB/Európsky inštitút pre rodovú rovnosť

1.12.2012   
            
            
               SK
            
            
               Úradný vestník Európskej únie
            
            
               C 373/9
            
         Žaloba podaná 26. septembra 2012 — Guamina UAB/Európsky inštitút pre rodovú rovnosť
   (Vec T-424/12)
   2012/C 373/15
   Jazyk konania: litovčina
   
      Účastníci konania
   
   
      Žalobkyňa: Guamina UAB (Vilnius, Litva) (v zastúpení: Saulius Aviža, advokát)
   
      Žalovaný: Európsky inštitút pre rodovú rovnosť
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Európskeho inštitútu pre rodovú rovnosť z 26. júla 2012, ktorým sa zamietla ponuka spoločnosti Gaumina UAB v rámci verejného obstarávania EIGE/2012/ADM/13,
            
         
               —
            
            
               zaviazal Európsky inštitút pre rodovú rovnosť pokračovať vo verejnej súťaži a posúdiť ponuku spoločnosti Gaumina UAB v rámci verejného obstarávania EIGE/2012/ADM/13.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza dva žalobné dôvody.
   
               1.
            
            
               Prvý žalobný dôvod je založený na porušení zásady transparentnosti a nedôvodnosti rozhodnutia.
               Žalobkyňa tvrdí, že vykonaním verejného obstarávania č. EIGE/2012/ADM/13 o službách na podporu komunikácie podľa nariadenia č. 1605/2002 (1), nariadenia č. 2342/2002 (2), nariadenia č. 1922/2006 (3) a podmienok verejného obstarávania, porušil Európsky inštitút pre rodovú rovnosť požiadavky informovať účastníka verejnej súťaže o dôvodoch zamietnutia jeho ponuky (článok 100 ods. 2 nariadenia č. 1605/2002) a zásadu transparentnosti (článok 89 ods. 1 nariadenia č. 1605/2002), a opieraním sa o subjektívne a abstraktné kritériá pre posúdenie technických ponúk zamietol ponuku žalobkyne, a ani po ďalšej žiadosti o informácie neuviedol žiadne dôvody pre takéto rozhodnutie alebo pridelené body.
            
         
               2.
            
            
               Druhý žalobný dôvod je založený na nesprávnom posúdení ponuky žalobkyne a povahy rozhodnutia, ktorým sa zamietla ponuka
               Európsky inštitút pre rodovú rovnosť nesprávne posúdil jej technickú ponuku a porušil zásady rovnosti a nediskriminácie (článok 89 ods. 1 nariadenia č. 1605/2002), keď zamietol jej ponuku, pretože dotknutej technickej časti pridelil nedostatočný počet bodov, hoci ponuka spĺňala požiadavky verejného obstarávania a účel a ciele zmluvy. Fakt, že bola nesprávne posúdená ponuka, potvrdzuje aj skutočnosť, že žalovaný nepodal žiadne dôvody a vysvetlenia ohľadom jednotlivých bodov pridelených za splnenie kritérií posúdenia technickým ponukám a žiadne informácie koľko bodov celkovo bolo pridelených technickej ponuke.
            
         
      (1)  Nariadenia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (Ú. v. ES, L 248, s. 1; Mim. vyd. 01/004, s. 74).
   
      (2)  Nariadenie Komisii (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (Ú. v. ES L 357, s. 1; Mim. vyd. 01/004, s. 145).
   
      (3)  Nariadenie Európskeho parlamentu a Rady (ES) č. 1922/2006 z 20. decembra 2006, ktorým sa zriaďuje Európsky inštitút pre rodovú rovnosť (Ú. v. EÚ, L 403, s. 9).